આપણે ઘણી વાર સેલિબ્રિટીઓને મેકઅપ વગર જોઈએ છીએ ત્યારે તેમના ચહેરા પર કરચલીઓ અને નાની ફોલ્લીઓ દેખાય છે. તેઓ રોજ-રોજ પોતાના ચહેરા પર મેકઅપના મોટા-મોટા થર લગાડે છે જેના લીધે તેમને મેકઅપ વગર જોવા આપણને ગમતા નથી. આપણે પણ આપણા રોજિંદા જીવનમાં રોજ મેકઅપ કરીએ છીએ. એ પછી લિપસ્ટિક હોય કે આઇલાઇનર હોય કે આઇશૅડો હોય કે પછી ફાઉન્ડેશન અને બ્લશર હોય. આ બધી બ્યુટી-પ્રોડક્ટ્સનો રોજિંદા જીવનમાં થતો વપરાશ તમને એ સમયે ભલે સુંદરતા આપે, પણ આગળ જઈને તમારી સુંદરતામાં ડાઘ પાડી શકે છે. આપણી કાયમી સુંદરતાને બગાડે છે. પહેલાંથી જ આપણે વડીલો પાસેથી સાંભળતા આવ્યા છીએ કે કોઈ પણ વસ્તુનો અતિરેક સારો નહીં. એથી મેકઅપનો બહુ અતિરેક તમારી કાયમી સુંદરતાને બગાડવામાં બહુ મોટો ભાગ ભજવે છે.